Peruud käsitlevaid teemasid on siin mitmeid. Ja ma ei tea, kas see eelmise aasta avastus on siin  juba kuskil teemas olemas või ei ole, nii et lisan ta siia:    http://www.epl.ee/artikkel/430835    30. mai 2008 10:45    Brasiilia ja Peruu piiri läheduses leiti uus tsivilisatsiooniga kokkupuudet mitteomav suguharu, teatas Lenta viidates portaalile Survival.    Mitmel uurimislennul märgati ühel raskesti liigipääsetavas vihmametsa piirkonnas erkpunaste maalingutega inimesi, kes vibudega üritasid  lennuki pihta nooli lasta. Lennukilt tehtud fotodele jäid lisaks sellele veel küla majad ning nende läheduses 15 inimest.    Brasiilia indiaanlastega tegeleva regionaalameti esindaja sõnul kasvab tsivilisatsiooniga kokkupuutumatute hõimude arv riigis pidevalt. Üheks põhjuseks tuuakse seda, et Peruus toimuv vihmametsade massiline raie sunnib sealseid indiaanlasi asuma ümber Brasiiliasse. See aga võib omakorda viia suguharude omavahelistele kokkupõrgetele.    Maailmas on kokku teada ligi sada  suguharu ja etnilist gruppi, kes ei soostu tsivilisatsiooniga suhtlema, nendest pooled elavad Brasiilia ja Peruu vihmametsades.    Muuseas, leidsin lisaks, et Arlich on oma paranormaalsete internetiraamatute teemas kirjutanud järgmist:    "Esimene ruumilaev saabus kaugelt Tahuantinsuyo maalt ehk tänapäeva Peruust ja teine tuli allesjäänud Aztlani ehk Atlantise saarelt."    Minu arust on Peruus palju saladusi peidus.  Selle teema võikski kasutusele võtta Peruu saladuste  uurimiseks, kui kellegil huvi tekib ja midagi põnevat leiab.      [Muudetud: 27-11-2009 Müstik]